Մտավախություն կա, որ մինչև սերիալի ավարտը (եթե ավարտվի) «Զորիկ ձյան» կզորի իր շանթերենը կերտել-ավարտել, և մենք հերթական անգամ մի նոր վտանգ ու մարտահրավեր կարձանագրենք ծաղրի թիրախ դարձած գրական լեզվի համար: Եվ դարձյալ ոչ մեկը չի հարցնի, թե ո՞ւր է տանում լեզուն աղքատիկացնելու ու նախնադարակացնելու այս նորահայտ միտումը, չէ՞ որ մեծ է վտանգը, որ շուտով այն կընդօրինակվի հայկական մյուս հեռուստաընկերությունների կողմից, որոնք, ինչպես հայտնի է, հատկապես սերիալների «գծով» բռնված են մեկը մյուսին առաջկտրուկ անելու, մեկը մյուսին գերազանցելու ու նաև ընդօրինակելու մոլուցքով: